ఇండిగో ఎయిర్ లైన్స్
ఇండిగో భారతదేశంలోని బడ్జెట్ ఎయిర్ లైన్ సంస్థ. గుర్గావ్ లో దీని ప్రధాన కేంద్రం ఉంది. భారతదేశంలో అతి వేగంగా అభివృద్ధి చెందతున్న ఇండిగో 2014 డిసెంబరు నాటికి 36.1% వాటా కలిగిన అతి పెద్ద ఎయిర్ లైన్ సంస్థగా ఎదిగింది. దీని ప్రాథమిక స్థావరం ఢిల్లీలోని ఇందిరాగాంధీ అంతర్జాతీయ విమానాశ్రయం. ఎయిర్ బస్ A320 కుటుంబానికి చెందిన 91 విమానాలను ప్రస్తుతం ఈ సంస్థలో ఉన్నాయి.
కార్వార్ రైల్వే డివిజను
భారతీయ రైల్వేలు ఆధ్వర్యం నందలి కొంకణ్ రైల్వే లోని రెండు రైల్వే డివిజనులలో కార్వార్ రైల్వే డివిజను ఒకటి. ఈ రైల్వే డివిజను 26 జనవరి 1998 న ఏర్పడింది. ఈ డివిజను ప్రధాన కేంద్రం భారతదేశం లోని కర్ణాటక రాష్ట్రంలో కార్వార్ వద్ద ఉంది. రత్నగిరి రైల్వే డివిజను అనేది ముంబైలో ప్రధాన కార్యాలయంగా ఉన్న కొంకణ్ రైల్వేలోని మరొక రైల్వే డివిజను. కార్వార్ రైల్వే ప్రాంతం గోవా లోని పెర్నెమ్ నుండి కర్ణాటకలోని సూరత్‌కళ్ వరకు 660 కిలోమీటర్లు (410 మైళ్ళు) విస్తరించి ఉంది. ఈ రైలుమార్గాలు ప్రాంతీయ రైల్వే మేనేజర్ నేతృత్వంలో ఉన్నాయి.